Document ID: 31999R0571

KOMISSION ASETUS (EY) N:o 571/1999,
annettu 16 päivänä maaliskuuta 1999,
tasaustuen enimmäismäärän vahvistamisesta Englannin punnan 3 päivänä toukokuuta 1998 tapahtuneen merkittävän revalvaation vuoksi annetun asetuksen (EY) N:o 1426/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (1) ja erityisesti sen 10 artiklan 1 kohdan,
sekä katsoo, että
komission asetuksessa (EY) N:o 1426/98 (2) vahvistetaan tasaustuen enimmäismäärä Englannin punnan 3 päivänä toukokuuta 1998 tapahtuneen merkittävän revalvaation vuoksi,
maataloustuloihin vaikuttavaa merkittävää arvon alenemista koskevien toimenpiteiden ja hyvitysten määrittämisestä 22 päivänä huhtikuuta 1997 annetun neuvoston asetuksen (EY) N:o 724/97 (3), sellaisena kuin se on viimeksi muutettuna asetuksella (EY) N:o 942/98 (4), 4 artiklan 3 kohdassa säädetään tasaustuen ensimmäisen erän enimmäismäärän vähentämisestä tai sen peruuttamisesta sen perusteella, miten maatalouden muuntokurssin kehittymisen todetaan vaikuttaneen tuloihin tietyn tarkkailuajan kuluessa, kun otetaan huomioon markkinoiden tilanne mainitun ajan kuluessa, joka päättyy 28 päivänä helmikuuta 1999,
asetus (EY) N:o 724/97 kumotaan asetuksella (EY) N:o 2799/98; sen estämiseksi, että maksetaan liian suuria korvauksia, jotka johtuvat siitä, että tarkkailuaikana Englannin punnan maatalouden muuntokurssi ja valuuttakurssi ovat olleet korkeampia kuin kurssi merkittävän revalvaation tapahtumispäivänä, olisi kurssin saavuttaman tason vuoksi peruutettava 3 päivänä toukokuuta 1998 tapahtuneen Englannin punnan merkittävästä revalvaatiosta johtuneen tasaustuen ensimmäisen erän enimmäismäärä, ja
tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1426/98 1 artiklassa oleva enimmäismäärä "2,1 miljoonaa ecua" määrällä "0 miljoonaa euroa".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä maaliskuuta 1999.

Labels: 2
18
6